Դառնափուշ փափուկ

Դառնափուշ փափուկ (), բարդածաղկավորների ընտանիքին պատկանող դեղաբույս։

Նկարագրություն 
15-120 սմ բարձրությամբ, թունավոր, միամյա խոտաբույս է։ Ճյուղավոր ցողունը խորդուբորդ է։ Բույսն ունի հերթադիր եռաբլթակ ատամնաեզր տերևներ և լավ զարգացած առանցքային արմատային համակարգ։ Միասեռ խողովակաձև ծաղիկներից կազմված զամբյուղները փնջերով խմբված են տերևածոցերում։ Զամբյուղները, որոնք կազմված են արական ծաղիկներից, ունեն միաշարք փաթաթոց, հնգանդամ խողովակաձև ծաղիկներ և 5-ական ազատ առէջներ, իսկ իգական ծաղիկներով զամբյուղները շրջապատված են երկշարք, մոխրագույն-կանաչ տերևիկներից կազմված փաթաթոցով։ Սերմերի հասունացման ընթացքում փաթաթոցը վերափոխվում է։

Տարածվածություն 
Որպես մոլախոտ աճում է ստորին լեռնային գոտու գետերի և առուների ափերին, ճանապարհների եզրերին, աղբավայրերում և ցանքսերում։ Հանդիպում է Տավուշի, Կոտայքի Արմավիրի, Սյունիքի մարզերում։

Նշանակություն 
Բուժական նպատակներով օգտագործվում է բույսի կանաչ զանգվածը ծաղկման շրջանում, պտուղներն և արմատները։

Ծանոթագրություններ 

Դեղաբույսեր
Ծածկասերմեր
Բարդածաղկավորներ
Միամյա բույսեր
Թունավոր բույսեր
Խոտաբույսեր
Մոլախոտեր